

**SLOVENŠČINA**

**NAPOTKI ZA DELO NA DALJAVO - 3. b**

**20. - 24. 4. 2020**

|  |  |
| --- | --- |
| 1. in 2. ura | **INTERVJU – POLICIJSKI PES** (ABC 2, str. 55 in 56) |

* Kdo izmed vas ima doma psa? Roke gor ☺
* Si že kdaj srečal/-a kakšnega psa vodnika (ob slepih ljudeh) ali psa reševalca?
* Danes boš prebral/-a intervju o psu, ki pomaga policistom.
* Odpri ABC 2, na str. 55 in 56 ter glasno preberi besedilo.
* Reši naloge na učnem listu.

Če imaš možnost, si list natisni in prilepi v zvezek. Če te možnosti nimaš, nič hudega. V zvezek napiši naslov Intervju – policijski pes in zapiši le odgovore.

 **Intervju – policijski pes**

**1. Dopolni manjkajoče besede. Pomagaj si z naslednjimi besedami: *nagrajeni, tandem, igro, terenu, navežejo, hrbet.***

Policist in pes Rambo sta \_\_\_\_\_\_\_\_\_\_\_\_\_\_\_\_\_\_ že peto leto. Rambo je policistov najboljši prijatelj in mu na terenu ščiti \_\_\_\_\_\_\_\_\_\_\_\_\_\_\_\_\_\_\_. Policijski psi se zelo \_\_\_\_\_\_\_\_\_\_\_\_\_\_\_\_\_ na policista vodnika. Z \_\_\_\_\_\_\_\_\_\_\_\_\_\_\_\_\_\_\_ pse sproščajo in jih hkrati tudi učijo. Če psi delo dobro opravijo, so \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**2. S številkami označi potek delovnega dne policista vodnika in njegovega psa.**

Pripravijo vozilo in se odpravijo na teren.

V jutranjem času se policisti seznanijo z dnevnimi nalogami.

Ob koncu dneva pse očistijo, nahranijo in pripravijo za naslednji dan.

Nato pse očistijo, nahranijo in sprostijo z igro.

Na terenu preiskujejo objekte, varujejo javne prireditve in

 iščejo pogrešane osebe.

**DODATNA NALOGA:**

**3. Odgovori na vprašanja. Odgovarjaj v celih povedih in odgovore piši v zvezek.**

* Kako je ime psu, ki ga spoznamo v besedilu?
* Kakšne naloge opravlja policijski pes?
* S čim policisti pse nagradijo?
* Kaj policisti ob koncu delovnika naredijo s psom?
* Kaj sta v Luciji oropala italijanska roparja?
* V katerem kraju je skupina napadla taksista?
* Kdaj policijski pes dobi prave naloge?

|  |  |
| --- | --- |
| 3. in 4. ura | **B. A. NOVAK: NEBESNO GLEDALIŠČE** (berilo, str. 102) |

* Poglej skozi okno. Kaj vidiš na nebu? Si kje opazil/-a mavrico?
* Mavrico poišči tudi v berilu.
* Preberi odlomek Nebesno gledališče na straneh 102, 103 in 104.
* Ustno odgovori na vprašanja:
* Kaj raziskuje oblak na svojem potovanju?
* Kaj je vzkliknil oblak, ko se je na nebu prikazala mavrica?
* Kako bi ti opisal/-a mavrico?
* Kako se konča srečanje med oblakom in mavrico?
* V zvezek za SLJ napiši naslov **Nebesno gledališče** in nariši odlomek

**DODATNA NALOGA:**

* Odgovore na zgornja vprašanja napiši v zvezek.

|  |  |
| --- | --- |
| 5. in 6. ura | **GRDA RAČKA** (ABC 2, str. 58 in 59) |

* Odpri ABC 2, na str. 58 in 59.
* Poglej si sličice.
* Glasno pripoveduj, kar vidiš na sličicah in sestavljaj zgodbo.
* Ustno odgovori na vprašanja:
* Zakaj je bila račka žalostna?
* Kako veš?
* Kako je Lolek pomagal mladiču?
* Kaj je grda račka na koncu postala?
* Oglej si posnetek na spletu in primerjaj, če je tvoja zgodba podobna tej v risanki.

<https://www.youtube.com/watch?v=Mdz4Tu6J2Lk>

**DODATNA NALOGA:**

* V zvezek napiši naslov **Grda račka**.
* Zapiši zgodbo, kot da si ti labodji mladič.

|  |  |
| --- | --- |
| 7. ura | **VAJE BRANJA IN PISANJA (narek)** |

* Ko bosta imela mamica ali očka nekaj minut časa, ju prosi, naj ti prebereta besedilo, da ga boš lahko zapisal/-a po nareku.
* V zvezek za SLJ napiši naslov **Narek**.
* Pozorno poslušaj. Pri zapisovanju pazi na veliko začetnico, ločila in čitljivost zapisanega.

*Marko ima za hišo vrt. Na gredicah raste korenje, peteršilj, solata in nekaj paradižnikovih sadik. Najljubša mu je gredica s slastnimi jagodami. Ko dozorijo, si Marko pripravi slastno sladico. Nanjo doda smetano in po njej posuje sladkor. Bi jo poskusil tudi ti?*

* Po nareku zapiši še nekaj besed nagajivk:

*škodljivec, kdaj, domov, glasbilo, najmanj, Savinja, pomlad, padalstvo, zapustil, Gmajnica, plavalka*

* Natančno preglej, če si vse pravilno zapisal/a. Napake popravi s popravnimi znamenji.